Гэтае злачынства – згвалтаванне дзяўчыны групай, сярод якіх было шэсць непаўналетніх, – што адбылося мінулай восенню ў вёсцы Волька, стала патрасеннем нават для самых вопытных супрацоўнікаў райаддзела міліцыі. Бо такога ў нашым раёне яшчэ не было. Згвалтаванне адносіцца да катэгорыі “цяжкае злачынства”, за яго здзяйсненне не бывае ўмоўных або нейкіх іншых так званых “лёгкіх” санкцый, тым болей, калі зламыснікі дзейнічалі групай, – гэта толькі павялічвае ступень віны. Але да самага апошняга дня абвінавачваемыя лічылі, што ім нічога сур’ёзнага не пагражае: яны ж непаўналетнія… Ды толькі суд “працвярэзіў” многіх.